मुंबई। अजय देवगन की प्रैंक करने की आदत से सभी वाकिफ हैं। को-स्टार्स हो या क्रू मेंबर्स, ये किसी को भी नहीं छोड़ते। आजकल अजय फिल्म 'Baadshaho' की शूटिंग में बिजी चल रहे हैं और हर दिन कुछ न कुछ नए प्रैंक से अपने साथियों को सरप्राइज करते रहते हैं। हाल ही में अजय ने अपनी ही मैरिज एनिवर्सरी के दिन सेट पर ऐसा प्रैंक किया, जो उनकी टीम कभी नहीं भूल पाएगी। उनकी वाइफ काजोल भी अजय के पास आई हुई थीं। सोर्स से मिली जानकारी के मुताबिक, अजय ने अपनी टीम के लिए भांग मिक्स्ड मिठाई ऑर्डर की। शूट के बाद जब पार्टी शुरू हुई तो टीम अपने होश में ही नहीं थी। गनीमत है कि अगली सुबह कोई शूट नहीं था। गौरतलब है कि मिलन लुथरिया के डायरेक्शन में बन रही इस फिल्म में एशा गुप्ता, इमरान हाशमी और विद्युत जामवाल भी हैं।
hin_Deva